Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 283

5. A szakmai vizsga értékelése Eredményes vizsgát tett a jelölt, ha teljesítette a szakmai elméleti és szakmai gyakorlati követelményeket. 5.1. A szakmai elméleti vizsga értékelése: Az írásbeli vizsga osztályzatát egyetlen, 1—5-ig terjedõ érdemjeggyel kell értékelni. A szóbeli vizsgán a vizsgázó tantárgyanként, illetve az esszére egy-egy, 1—5-ig terjedõ érdemjegyet kap. A szakmai elméleti vizsga érdemjegye az írásbeli és a szóbeli vizsgarész érdemjegyeinek átlaga a kerekítés szabályainak figyelembevételével. Eredménytelennek kell tekinteni a szakmai elméleti vizsgát ha az írásbeli vagy a szóbeli vizsga eredménye elégtelen. Eredménytelen szakmai elméleti vizsga esetén az elégtelennel zárt írásbeli vagy szóbeli vizsgát egy alkalommal lehet megismételni. 5.2. A szakmai gyakorlati vizsga értékelése: A gyakorlati vizsga eredménye a vizsgarész témaköreire külön-külön megállapított, 1—5-ig terjedõ érdemjegy az alábbi szempontok alapján.: — a magyar jelnyelv alkalmazása, — a tiszta artikuláció kivitelezése, — a különbözõ vizuális csatornák differenciált alkalmazása, — tolmácsolási ismeretek alkalmazása, — a magyar nyelv ismerete és alkalmazása, — általános tájékozottság és ezen ismeretek átadása. A szakmai gyakorlati vizsga eredményét a vizsgatárgyak kerekített számtani átlagértékeként kell meghatározni. Eredménytelennek kell tekinteni a gyakorlati vizsgát, ha egy témakör érdemjegye elégtelen. Eredménytelen szakmai gyakorlati vizsga esetén a vizsgát egy alkalommal lehet megismételni. V. Egyéb tudnivalók A szakképzés megkezdésének feltételei: — iskolai elõképzettség: érettségi vizsga, — szakmai alkalmassági követelményeknek kell megfelelni. * * *

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes